पाएं अपने शहर की ताज़ा ख़बरें और फ्री ई-पेपरडाउनलोड करें
वायुमंडल के घटे दवाब के कारण से जिले में सोमवार की रात से ही मौसम का रूख बदल गया था। देर रात से ही तेज हवा के साथ बारिश शुरू हो गई। बारिश 8.8 एमएम रिकॉर्ड किया गया। सोमवार को रात भर रूक-रूक कर बारिश होती रही। हवा की रफ्तार तेज थी जिससे बिजली बाधित हो गई । हवा की रफ्तार 30 किमी प्रति घंटा दर्ज की गई। हवा कम देर के लिए ही चली, हालांकि इसके कारण अधिक नुकसान नहीं हुआ। वहीं आंधी-बारिश से कुछ प्रखंडों में फसलों को नुकसान पहुंचा है। रूपौली, केनगर आदि प्रखंड क्षेत्र में केला फसल को नुकसान पहुंचा है, वहीं धमदाहा प्रखंड में मक्का फसल को भी क्षति की सूचना है। केला के खांदी लगे पौधे तेज हवा के कारण झुक गए जिससे उसके बर्बाद होने का खतरा बन गया है। जिले में सोमवार की रात से ही मौसम का मिजाज बदला और रिमझिम बारिश हुई। इससे तप रही गर्मी से लोगों को राहत मिली तथा मौसम सुहाना हो गया। हालांकि बारिश के साथ तेज हवा का झोंका भी आया जिससे फसल को हल्का नुकसान पहुंचा है, लेकिन तापमान में गिरावट आई। मौसम केंद्र पूर्णिया से मिली जानकारी के अनुसार पिछले 24 घंटे के अंदर शहर में 8.8 एमएम बारिश रिकार्ड किया गया। देर रात हुई बारिश का असर मंगलवार को भी देखने को मिला। मंगलवार को दिन भर छाए रहे हल्के बादल के कारण से शहर के तापमान में 6 डिग्री की गिरावट देखने को मिला। मंगलवार को शहर का अधिकतम तापमान 27.4 और न्यूनतम 20.8 डिग्री सेल्सियस रिकार्ड किया गया है। मौसम केंद्र के सहायक वीरेंद्र झा ने बताया कि वायुमंडल के दवाब घटने के कारण प्री मानसून एक्टिविटी के तहत यह बारिश हुई है। बुधवार को भी मौसम सुहाना बना रहेगा तथा अासमान में बादल छाए रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn